Alt for Norge

**Alt for Norge** er det valgspråk, eller motto, kong Haakon VII valgte da han i 1905 tok imot tilbudet om Norges trone. Hans etterfølgere har valgt samme valgspråk.

## Kong Haakon
Mottoet ble kunngjort av prins Carl 18. november 1905 i talen prinsen holdt som svar til den norske delegasjonen som var utsendt for å tilby ham å bli konge av Norge. Prins Carl avsluttet talen med: «Mit liv vil jeg hellige Norges vel, og det er min hustrus og mit inderlige ønske, at det folk, der har valgt os, vil enigt samarbeide og stræbe frem imod dette store maal, og med fuld fortrøstning kan jeg da som mit valgsprog tage: *Alt for Norge*.»

## Kong Olav og kong Harald
I statsråd 21. september 1957 overtok kong Olav V tronen, og meddelte at han videreførte det samme valgspråket. Etter hans død, 17. januar 1991, meddelte kong Harald V i statsråd ved midnatt samme dag at også han ville nytte det etablerte valgspråket. «Alt for Norge» ble også benyttet som motto blant mange motstandsfolk under andre verdenskrig.

## Bruk
Galleriet viser noen eksempler på bruk av valgspråket «Alt for Norge». I tillegg har flere norske mynter vært dekorert med valgspråket sammen med kongelige portretter og monogrammer.


Fil:296. "Alt for Norge" Haakon VII Norges Konge (16889887930).jpg|Patriotisk postkort ca. 1905 med Haakon VII som ridderkonge i rustning og valgmottoet «Alt for Norge».
Fil:Alt for Norge All for Norway.jpg|Postkort fra 1906 med portrett av kong Haakon VII og valgspråket «Alt for Norge» på en bakgrunn av de norske fargene. 
Fil:Norges 1914 Jubilæum.jpg|Patriotisk postkort fra hundreårsjubileet for Norges Grunnlov 1814-1914, dekorert med bilder av kongen, dronninga og arveprinsen, Slottet i Oslo og kongens motto.
Fil:Portrett av Roald Amundsen i "Gjøa"s kahytt etter at han hadde seilt gjennom Nordvestpassasjen (11704577943).jpg|Roald Amundsen i «Gjøas» kahytt etter at han hadde seilt gjennom Nordvestpassasjen 1906
Fil:Kongens fortjenstmedalje H7 advers.jpg|Kongens fortjenstmedalje i sølv fra kong Haakon VIIs tid (tildelt 1939). Medaljen har påskriften «Alt for Norge».
Fil:Votter med Håkon 7..jpg|Strikkede vanter med Haakon VIIs valgspråk og monogram, samt okkupasjonsdatoen 9. april 1940, som støtte til kongen og en protest mot Nasjonal Samling (NS) og de tyske myndighetene i krigsårene 1940–1945.
Fil:AltForNorge1944.JPG|''Alt for Norge'' var en illegal NKP-avis under andre verdenskrig i Norge
Fil:Propaganda poster Norway 1942.jpg|Tyskvennlig propagandaplakat fra andre verdenskrig viser en kjempebombe med kong Haakon VIIs monogram over et norsk handelsfartøy og den ironiske tittelen «Alt for Norge!»
Fil:Norway 1 Krone 1940 reverse.jpg|Baksiden på norsk enkronemynt fra 1941 med mottoet og relieff av ordenstegnet for Den Kongelige Norske St. Olavs Orden
Fil:Nordmenn i Sverige hilser kong Haakon.jpg|173 nordmenn i den norske flyktningleiren på Öreryd i Jönköpings län i Sverige hyller Kong Haakon på 70-årsdagen 3. august 1942. 


### Annen bruk (utvalg)
* 1912: ''Alt for Norge'' (film), norsk stumfilm fra 1912
* Alt for Norge (marsj), marsj komponert av Allan Johansson (1900–1982)
* 1942: ''Alt for Norge'' (illegal avis, Bergen ), norsk motstandsavis under krigen utgitt av NKP
* 1944–1945:  ''Alt for Norge'' (illegal avis), norsk motstandsavis fra utgitt av NKP sentralt
* 1994: Alt for Norge (sang), fotballsang
* 2002: *[[O.J. – alt for Norge]]*, norsk humorserie
* 2005: ''Alt for Norge'', norsk dokumentarserie på TV 2
* 2010: ''Alt for Norge'', norsk realityserie på TV Norge

Det er også utgitt flere bøker med *Alt for Norge* som tittel, blant annet Yngve Woxholths krigsberetningsbok *Alt for Norge* utgitt i 1965, Pål Espolin Johnsons *Alt for Norge : historien om et utvær* fra 1975 og Frode Øverlis tegneseriebok *Pondus Alt for Norge* fra 1998.

## Se også
* Norske monarkers valgspråk

## Referanser


## Eksterne lenker
* 
*  Kongehuset